Κυρίες και κύριοι, καλησπέρα σας.

Κατ΄αρχάς, δεν θα ισχυρισθώ ότι, ως διοίκηση του ΠΑΟΔΑΠ, αλλά και εγώ προσωπικώς, δεν κάναμε λάθη ή παραλείψεις. Αυτό θα ήταν ανώριμο και αναληθές.  Ζητώ γι΄αυτά συγγνώμη από τους συμπολίτες μας. Τους διαβεβαιώνω όμως ότι διδασκόμεθα από αυτά και τα διορθώνουμε. 

Επιτρέψτε μου τώρα, επιγραμματικά, να αναφέρω το έργο που πραγματοποιήθηκε κατά τον παρελθόντα χρόνο.  
Στον Τεχνικό Τομέα
1. Πλήρης ανακατασκευή δυο γηπέδων αντισφαιρίσεως (τένις) του Αθλητικού Κέντρου «Νότου»
2. Γενικευμένη συντήρηση-ανακατασκευή του Δημοτικού Ωδείου και στεγάνωση της οροφής του
3. Επισκευή επικίνδυνων φθορών της οροφής των αιθουσών γυμναστικής του Αθλητικού Κέντρου «Νότου». Αντικατάσταση των, άνω των 20 ετών, κλιματιστικών.
4. Δημιουργία τριών νέων αιθουσών, συνολικού εμβαδού 100 περίπου τ.μ., στην Νέα Ζωή, ως παράρτημα του Δημοτικού Ωδείου
5. Δημιουργία νέας αίθουσας λειτουργίας της Φιλαρμονικής Ορχήστρας εμβαδού 150 τ.μ, 
6. Γενικευμένη επισκευή-συντήρηση κεντρικής εισόδου και εξωτερικών χώρων Αθλητικού Κέντρου «Νότου».
7. Αντικατάσταση πεπαλαιωμένου ηλεκτρονικού εξοπλισμού
8. Τοποθέτηση δωρεάν WiFi, στο Αθλητικό Κέντρο «Νότου», χρηματοδοτημένο από την Ε.Ε.
9. Δημιουργία νέας ανανεωμένης ιστοσελίδος, που θα χρησιμοποιηθεί και ως ψηφιακή πύλη
10. Αντικατάσταση πεπαλαιωμένου γραφειακού εξοπλισμού
11. Αγορά νέου αθλητικού εξοπλισμού

Δεν προλάβαμε να προβούμε στην ολική στεγάνωση της οροφής των γραφείων της διοικήσεως, των αιθουσών γυμναστικής και των βοηθητικών χώρων που όλα βρίσκονται κάτω από τις κερκίδες του γηπέδου ποδοσφαίρου, λόγω δικής μου κακής εκτιμήσεως του χρόνου που είχαμε για την σύνταξη της σχετικής μελέτης. Φέτος όμως το έργο θα πραγματοποιηθεί, η μελέτη είναι έτοιμη.
Πολιτιστικές-Αθλητικές Δράσεις
1. Εκδήλωση «Open Week Studio», των Εργαστηρίων Τέχνης
2. Τέσσερις θεματικές συναυλίες της Φιλαρμονικής Ορχήστρας
3. Παρουσίαση του θεατρικού έργου «Ο γλάρος» του Τσέχωφ, από την Ομάδα Θεάτρου
4. Δημιουργία «Παιδικής Σκηνής», για την παρουσίαση δωρεάν θεατρικών παραστάσεων στα σχολεία.
5. Συνδιοργάνωση με τον Σύλλογο Τσακού, πολιτιστικής εκδηλώσεως για τον Μάνο Λοΐζο
6. Συνδιοργάνωση με το 5ο Γυμνάσιο «Λέλα Καραγιάννη» εκδηλώσεως εθνικού περιεχομένου
7. Τριήμερο «Open Air» -κινηματογράφος, κουκλοθέατρο και θέατρο σκιών (Καραγκιόζης)- για παιδιά, σε γειτονιές της πόλης
8. Λειτουργία Θερινού Κινηματογράφου στο 2ο Γυμνάσιο Αγίας Παρασκευής
9. Αγώνας Δρόμου μικρών παιδιών, στο πλαίσιο του 36ου Κλασσικού Μαραθωνίου
10. Αγώνας Δρόμου μικρών παιδιών, σε συνεργασία με την Πρεσβεία των ΗΑΕ
11. Λειτουργία δωρεάν αθλητικών προγραμμάτων (ποδόσφαιρο, μπάσκετ, βόλεϋ) για τους μαθητές των σχολείων (κατά τους μήνες που δεν υπήρχε αναστολή λόγω πανδημίας)
12. Λειτουργία του Δημοτικού Ωδείου και των Εργαστηρίων Τέχνης, με τηλεκπαίδευση.

Οικονομικός Τομέας
Πέραν των ανωτέρω, ο ΠΑΟΔΑΠ αποπλήρωσε οφειλές της περιόδου 2014-2019 σε συμβασιούχους εργαζόμενους και σε  προμηθευτές περίπου 250.000 ευρώ 
Επίσης, διεκδικήσαμε και πετύχαμε την επιστροφή 140.000 ευρώ από πιστωτικό ΦΠΑ της τελευταίας 5ετίας. Δυστυχώς, απωλέσαμε ποσόν 40.000 ευρώ περίπου, για τα έτη 2014 και 2015, λόγω παραγραφής τους.
Υπάρχουν ακόμη πάρα πολλά να κάνουμε, αρκετά όμως έχουν δρομολογηθεί. Κλείνοντας, θέλω να ευχαριστήσω τα μέλη του Διοικητικού μας Συμβουλίου, όλων των παρατάξεων, τα οποία έχουν την δική τους σημαντική  συμβολή στο πραγματοποιούμενο έργο και κοσμούν τις παρατάξεις τους. Και ευγνωμοσύνη προς την ομάδα των συνεργατών μου  υπαλλήλων οι οποίοι, αν και ελάχιστοι σε αριθμό, πραγματοποιούν πολλά με ευσυνειδησία και προσήλωση στο καθήκον τους.

Σας ευχαριστώ για την προσοχή σας.
